Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: ellátásáról a Kt.-ben, valamint a 14/1994. (VI. 24.) MKM rendelet 8. §-ában foglalt követelményeknek megfelelõen
Paragraph Index: 1216

a) Kollégiumi, externátusi nevelés, ellátás Fajlagos összeg: 332 000 forint/tanuló aa) A hozzájárulást a helyi önkormányzat az általa fenntartott kollégiumban biztosított kollégiumi, externátusi nevelésben, ellátásban részesülõ, nappali rendszerû oktatásban részt vevõ tanuló után veheti igénybe abban az esetben, ha a tanuló a Kt. szerint szervezett iskolai rendszerû oktatásban vesz részt. Externátusi ellátásban részesülõ tanuló esetén a hozzájárulás akkor igényelhetõ, ha a tanuló részére férõhely hiánya miatt nem lehetett kollégiumi elhelyezést biztosítani. Az externátusi nevelésben, ellátásban részesülõk esetében az igénybevétel további feltétele, hogy a lakhatási költségeket (albérleti díj, közüzemi díj) a fenntartó vállalja.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes